కాకర్ల (అర్ధవీడు)
త్యాగరాజు (17??-1848) కర్ణాటక సంగీత త్రిమూర్తులలో ఒకడు, ఈయన గొప్ప రామ భక్తుడు. ఈయన ప్రస్తుత తమిళనాడు లోని తంజావూరు దగ్గరలోని తిరువయ్యూరు అను గ్రామం (అగ్రహారం) లో తెలుగు వైదిక బ్రాహ్మణ కుటుంబంలో జన్మించాడు. త్యాగరాజు కాకర్ల రామబ్రహ్మం, కాకర్ల సీతమ్మ దంపతుల మూడవ సంతానం. వీరి పూర్వీకులు ప్రస్తుత ప్రకాశం జిల్లా, అర్ధవీడు మండలములోని "కాకర్ల" గ్రామమునుండి తమిళదేశానికి వలస వెళ్లారు.
కాకర్ల (అర్ధవీడు)
త్యాగరాజుగారి పూర్వీకుల పురిటిగడ్డ అయిన ఈ వూరిలో ఇప్పుడు ఈశ్వరయ్య గారు అను ఒక సంగీత కళాకారుడు సంగీతసాధనతొపాటు తానూ నేర్చుకొన్న విద్యనూ పదిమందికీ పంచడంలో తృప్తి పొందుచున్నారు. ఇప్పటివరకూ ఈయన 1700 మందికి సంగీతవాద్యాలను నేర్పించారు. తన శిష్యులను ఎటువంటి ధనాపేక్ష లేకుండా విద్య నేర్పి మంచి సంగీత విద్వాంసులుగా తీర్చుదిద్దుచున్నారు. ఈ విధంగా ఈయన ఆ మహానుభావుని బాటలో అడుగులు వేయుచున్నారు. [2]